पाएं अपने शहर की ताज़ा ख़बरें और फ्री ई-पेपरडाउनलोड करें
लाडनूं उपखंड के निम्बी जोधा सीएचसी में एक बारगी ऑक्सीजन की कोई कमी नहीं रहेगी। इसके लिए संत क्लब सेवा संस्थान के तत्वावधान में स्थानीय ग्रामीणों व प्रवासियों से जुटाई लाखों रुपए की सहयोग राशि से दो कंसंट्रेटर ऑक्सीजन मशीनें खरीद कर ली गई। निम्बी जोधा निवासी व दिल्ली प्रवासी श्रीराम अटल के सहयोग से यह दोनों मशीनें दिल्ली से निम्बी जोधा मंगवा ली गई। शुक्रवार को यह मशीनें संत क्लब के तत्वावधान में सरपंच सुमन खीचड़ की मौजूदगी में निम्बी जोधा सीएचसी को सौंप दी गई।
10 लीटर ऑक्सीजन क्षमता की यह मशीनें जर्मनी की बताई जा रही है। जो कोरोना काल के दौरान निम्बी जोधा क्षेत्र के मरीजों के लिए काम आएगी। गौरतलब है कि गत सप्ताह ही निम्बी कस्बे के एक व्यक्ति की ऑक्सीजन की कमी के चलते मौत हो गई थी। जिसके बाद ग्रामीणों ने कोरोना काल में निम्बी जोधा स्थित सीएचसी की व्यवस्थाओं को मजबूत करने का संकल्प लिया। चिकित्सा प्रभारी अजित सिंह ने सीएचसी में बिजली व्यवस्था को लेकर अवगत करवाया था। जिस पर सरपंच सुमन खीचड़ ने सीएचसी में खराब पड़े जनरेटर को भी दुरूस्त करवा दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn